2024 m. Lietuvos prezidento rinkimai

**2024 m. Lietuvos Respublikos Prezidento rinkimai** – 2024 m. gegužės 12 ir 26 d. vykę eiliniai Lietuvos Respublikos Prezidento rinkimai.

## Rinkimų sistema
Lietuvos Respublikos Prezidentas renkamas pagal daugumos atstovavimo (mažoritarinę) rinkimų sistemą. Išrinktu laikomas tas kandidatas į Respublikos Prezidento vietą, kuris pirmą kartą balsuojant ir dalyvaujant ne mažiau kaip pusei visų rinkėjų, gavo daugiau kaip pusę visų rinkimuose dalyvavusių rinkėjų balsų. Jeigu rinkimuose dalyvavo mažiau kaip pusė visų rinkėjų, išrinktu laikomas tas kandidatas, kuris gavo daugiausia, bet ne mažiau kaip 1/3 visų rinkėjų balsų. Jeigu pirmajame balsavimo rate nė vienas kandidatas nesurenka reikiamos balsų daugumos, po dviejų savaičių rengiamas pakartotinis balsavimas dėl dviejų kandidatų, gavusių daugiausia balsų. Išrinktu laikomas kandidatas, surinkęs daugiau balsų.

Respublikos Prezidentu gali būti renkamas Lietuvos pilietis pagal kilmę, ne mažiau kaip trejus pastaruosius metus gyvenęs Lietuvoje, jeigu jam iki rinkimų dienos yra suėję ne mažiau kaip keturiasdešimt metų ir jeigu jis gali būti renkamas Seimo nariu. Lietuvos Respublikos piliečiai Prezidentą renka penkeriems metams. Tas pats asmuo gali būti renkamas ne daugiau kaip du kartus iš eilės.

## Kandidatai
Visi iš anksto užsiregistravę kandidatai turėjo užbaigti registracijos procedūrą iki 2024 m. kovo 8 d., kad galėtų pradėti rinkti parašus. Visi turėjo fiziškai arba internetu surinkti 20 tūkstančių gyventojų parašų ir juos pristatyti iki 2024 m. kovo 28 d., kad būtų patvirtinti, kaip oficialūs kandidatai į prezidentus.

Gegužės 12 d. balsavimo biuletenyje bus pateikti aštuoni kandidatai:

## Pasitraukę ar nepatvirtinti kandidatai

### Pasitraukę kandidatai
Šie asmenys užsiregistravo dalyvauti rinkimuose, tačiau prieš pirmąjį turą iš rinkimų pasitraukė. Kandidatai, kurie pasitraukė iki 2024 m. balandžio 2 d., turi teisę susigrąžinti užstatą. Jie taip pat privalo ištuštinti savo kampanijos sąskaitas, grąžindami visas likusias, neišleistas aukas.

#### Prieš užsiregistruojant
Iki 2024 m. vasario 19 d. kiekvienas rinkimų teisę turintis pilietis turėjo galimybę laisvai registruotis rinkimuose. Visi apie norą kandidatuoti paskelbę kandidatai privalėjo užpildyti registraciją iki 2024 m. kovo 8 d., į kurią įeina ir 8 995 eurų rinkimų užstatas.

#### [[Vyriausioji rinkimų komisija|VRK]] neužregistruoti kandidatai
Andrej Deivis Ginevičas, Antanas Kandrotas, Irma Gajauskaitė ir Jonas Jankauskas nebuvo užregistruoti, nes registracijos proceso metu nepateikė visų reikiamų dokumentų.

Petras Gražulis nebuvo užregistruotas, dėl jo netinkamumo eiti pareigas, nes jam 2023 m. įvykdyta apkalta.

### Potencialūs kandidatai
Šie asmenys svarstė apie savo kandidatūrą, arba buvo pasiūlyti kaip potencialūs politinių partijų kandidatai.

## Kandidatų finansai
Rinkimų finansavimas Lietuvoje labai smarkiai apribotas. 2 mln. yra didžiausia suma, kurią kiekvienas kandidatas gali surinkti. Finansavimą kandidatui gali skirti tik Lietuvoje gyvenantys asmenys ir registruotos politinės partijos. Pajamų nedeklaravę asmenys per visą rinkimų laikotarpį gali aukoti tik iki 50 eurų. Aukojimo apribojimai taikomi ir asmenims, kurie pajamas yra deklaravę, taip pat ir patiems kandidatams, tačiau ne politinėms partijoms.

## Rezultatai

## Šaltiniai

## Pastabos